7-9 красавіка на базе дзіцяча-юнацкай спартыўнай школы Маларыцкага раёна прайшлі спаборніцтвы паўфінальнага этапу “ZUBR CUP” сярод юнакоў 2002-2003 гадоў нараджэння. Памерацца сваімі гандбольнымі сіламі на пляцоўцы сышліся каманды юных спартсменаў Маларыты, Баранавіч, Шчучына і Слоніма. Падчас турніру было сыграна 6 гульняў. Маларыцкія гандбалісты сустракаліся са спартсменамі Шчучына (прайгралі з лікам 29:28), Слоніма (выйгралі з лікам 45:25) і Баранавіч (прайгралі з лікам 33:26). У выніковай турнірнай табліцы нашы юныя гандбалісты занялі ІІІ месца. Лепшым іграком спаборніцтваў стаў Яўген Букацюк, які ў вароты саперніка закінуў 25 мячоў.